Komission asetus (ETY) N:o 2334/83, annettu 11 päivänä elokuuta 1983, tavaroiden luokittelusta yhteisen tullitariffin alanimikkeeseen 90.28 A II a



Virallinen lehti nro L 224 , 17/08/1983 s. 0014 - 0015

Suomenk. erityispainos Alue 2 Nide 4 s. 0004

Espanjank. erityispainos: Luku 02 Nide 10 s. 0061

Ruotsink. erityispainos Alue 2 Nide 4 s. 0004

Portugalink. erityispainos: Luku 02 Nide 10 s. 0061



KOMISSION ASETUS (ETY) N:o 2334/83, annettu 11 päivänä elokuuta 1983, tavaroiden luokittelusta yhteisen tullitariffin alanimikkeeseen 90.28 A II a EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin elektronisia laitteita, joista käytetään nimitystä integraattori, ja: - joilla niihin asennettujen elektronisten ilmaisimien ja laskimien avulla vertaillaan aikaisemmin ohjelmoituja tietoja ja analyysituloksia (huippujen korkeuksien ja alojen toteaminen ja arviointi sekä huippujen lukumäärän ja huippualojen laajuuden määrittäminen), joita laitteet vastaanottavat kromatografien ja spektrometrien kaltaisten ulkoisten analysaattoreiden tuottamina analogisina sähkösignaaleina, - joilla tuotetaan tämän vertailun tuloksia, jotka laitteisiin asennetut mikroprosessorit ovat muuntaneet digitaalisiksi sähkösignaaleiksi, - joilla tulostetaan analyysin tulokset selosteena tai graafisessa muodossa, ja - jotka koostuvat pääasiallisesti seuraavista osista: 1. aakkosnumeerinen näppäimistö ohjelmien ja tietojen syöttämiseen ja välitulosten tiedustelemiseen, 2. näppäinpaneeli ohjelmien syöttämiseen ja laitteen käsittelyyn, 3. analogia-digitaali-muuttajat analogisten syöttösignaalien muuttamiseen digitaalisiksi, 4. elektroniset vahvistimet (syöttövahvistin, logaritmivahvistin, integroitu vahvistin) signaalien vahvistamiseen, 5. muistiyksikkö tietojen ja ohjelmien tallentamiseen, 6 elektroniset ilmaisimet huippujen korkeuksien ja alojen toteamiseen ja arviointiin, 7. elektroniset laskimet huippujen lukumäärän ja huippualojen laajuuden numeeriseen määrittämiseen, 8. mikroprosessorit koordinaattien (huippujen alku, loppu ja kärki) laskemiseen, 9. virtalähde, 10. lämpökirjoitin ja käyräpiirturi tietojen tulostamiseen, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3000/82(3), liitteenä olevan yhteisen tullitariffin nimikkeeseen 85.22 kuuluvat sähkökoneet ja -laitteet, joilla on itsenäinen tehtävä, 85 ryhmän muihin nimikkeisiin kuulumattomat, ja nimikkeeseen 90.28 sähköllä tai elektronisesti toimivat mittaus-, tarkkailu-, ohjaus- tai analyysikojeet ja -laitteet, nämä molemmat nimikkeet voidaan ottaa huomioon edellä esitettyjä laitteita luokiteltaessa, nimikkeistön 90 ryhmän 5 huomautuksen a alakohdan mukaan nimikkeeseen 90.28 kuuluvat sähkösuureiden mittaukseen tarkoitetut kojeet ja laitteet, sähkösuureiksi muunnettujen analyysitulosten vertailu ohjelmoituihin tietoihin on mittaustoiminto, nimikkeen 85.22 sisältävä XVI jakso ei koske 90 ryhmän tavaroita, edellä esitetyt laitteet eivät tämän vuoksi voi kuulua nimikkeeseen 85.22, vaan ne on luokiteltava nimikkeeseen 90.28, ja koska kyse on 90 ryhmän 2 lisähuomautuksessa tarkoitetuista elektronisista laitteista, ne kuuluvat alanimikkeeseen 90.28 A II a, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Elektroniset laitteet, joista käytetään nimitystä integraattori ja: - joilla niihin asennettujen elektronisten ilmaisimien ja laskimien avulla vertaillaan aikaisemmin ohjelmoituja tietoja ja analyysituloksia (huippujen korkeuksien ja alojen toteaminen ja arviointi sekä huippujen lukumäärän ja huippualojen laajuuden määrittäminen), joita laitteet vastaanottavat kromatografien ja spektrometrien kaltaisten ulkoisten analysaattoreiden tuottamina analogisina sähkösignaaleina, - joilla tuotetaan tämän vertailun tuloksia, jotka laitteisiin asennetut mikroprosessorit ovat muuntaneet digitaalisiksi sähkösignaaleiksi, - joilla tulostetaan analyysin tulokset selosteena tai graafisessa muodossa, ja - jotka koostuvat pääasiallisesti seuraavista osista: 1. aakkosnumeerinen näppäimistö ohjelmien ja tietojen syöttämiseen ja välitulosten tiedustelemiseen, 2. näppäinpaneeli ohjelmien syöttämiseen ja laitteen käsittelyyn, 3. analogia-digitaali-muuttaja analogisten syöttösignaalien muuttamiseen digitaalisiksi, 4. elektroniset vahvistimet (syöttövahvistin, logaritmivahvistin, integroitu vahvistin) signaalien vahvistamiseen, 5. muistiyksikkö tietojen ja ohjelmien tallentamiseen, 6. elektroniset ilmaisimet huippujen korkeuksien ja alojen toteamiseen ja arviointiin, 7. elektroniset laskimet huippujen lukumäärän ja huippualojen laajuuden numeeriseen määrittämiseen, 8. mikroprosessorit koordinaattien (huippujen alku, loppu ja kärki) laskemiseen, 9. virtalähde, 10. lämpökirjoitin ja käyräpiirturi tietojen tulostamiseen, on luokiteltava yhteisen tullitariffin alanimikkeeseen 90.28 Sähköllä tai elektronisesti toimivat mittaus-, tarkkailu-, ohjaus- tai analyysikojeet ja -laitteet: A. elektroniset kojeet ja laitteet: II. muut: a) erityisesti tietoliikennettä varten suunnitellut (ylikuulumismittarit, vahvistusmittarit, neperimittarit, särökerroinmittarit, psofometrit ja niiden kaltaiset laitteet), ionisoivan säteilyn mittaukseen ja toteamiseen, muut mittauslaitteet, joissa on kompensoiva rekisteröintilaite, muut sähkösuureiden mittauslaitteet. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä elokuuta 1983. Komission puolesta Étienne DAVIGNON Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 318, 15.11.1982, s. 1